b'\n_START_ARTICLE_\nTranbjerg Skov\n_START_PARAGRAPH_\nTranbjerg Skov i den nord\xc3\xb8stlig del af Tranbjerg, er en af de nye Aarhus skove._NEWLINE_Tranbjerg Skov er plantet i flere etaper. F\xc3\xb8rste etape var i "Plant et Tr\xc3\xa6"-\xc3\xa5ret 1983, hvor b\xc3\xb8rnene i Tranbjergskolerne s\xc3\xa5ede 6 ha mark til med agern. Senere i 1989-89 og 2004, blev skoven s\xc3\xa5 udvidet til sit nuv\xc3\xa6rende areal p\xc3\xa5 73 ha._NEWLINE_Skoven er anlagt, s\xc3\xa5 den ligger i forl\xc3\xa6ngelse af st\xc3\xb8rre gr\xc3\xb8nne arealer, der str\xc3\xa6kker sig tv\xc3\xa6rs igennem Tranbjerg by og skoven byder s\xc3\xa5ledes p\xc3\xa5 et mere naturn\xc3\xa6rt friluftsliv, for byens mange borgere, i overenstemmelse med Aarhus Omkranset af Skov-planen for Aarhus Kommune.\n_START_SECTION_\nNaturen\n_START_PARAGRAPH_\nEg er hovedtr\xc3\xa6arten i Tranbjerg Skov, da den er h\xc3\xa5rdf\xc3\xb8r og god som pion\xc3\xa9r, men der er ogs\xc3\xa5 en del b\xc3\xb8gebevoksninger m.m. p\xc3\xa5 vej op.'